Un multitudinari pregó marca l'inici de les Festes Majors de Paterna 2023
22/08/2023

# Un multitudinari pregó marca l'inici de les Festes Majors de Paterna 2023

[![Un multitudinari pregó marca l'inici de les Festes Majors de Paterna 2023 ](/images/noticias/2023/8/8983/8983_lg.jpg)](/images/noticias/2023/8/8983/8983_lg.jpg)

22.08.2023

*   El pregoner d'enguany, el còmic Miki Dkai que en el seu discurs ha enaltit les tradicions i arrels dels paterners i paterneres amb un toc d'humor i frescor, ha estat acompanyat per l'Alcalde de Paterna, Juan Antonio Sagredo i la Reina de les Festes, Laura Rodríguez.
*   El primer edil ha agraït als festers i al poble de Paterna el seu “treball per a poder gaudir amb il·lusió i ganes de les millors festes del món plenes d'història” i ha destacat que “tenim la sort de celebrar cada any aniversaris de les nostres federacions, penyes, confraries i comparses com el 50 aniversari de les nostres Festes de Moros i Cristians en aquest 2023, les més grans de tota la província de València” continuant amb unes paraules de felicitació a la comparsa Alhama, fundadora d'aquesta commemoració.

Un multitudinari pregó va marcar dijous passat l'inici de les Festes Majors de Paterna 2023, amb un ambient ple d'alegria i ovació.

D'aquesta manera, les diferents comparses, penyes, confraries, veïns i veïnes així com nombrosos visitants van omplir la Plaça per a gaudir d'aquest habitual acte que es realitza al balcó de l'Ajuntament amb la finalitat de rebre els dies grans del municipi, celebrats en honor al Santíssim Crist de la Fe i Sant Vicent Ferrer.

El pregoner d'enguany, el còmic Miki Dkai que en el seu discurs va enaltir les tradicions i arrels dels paterners i paterneres amb un toc d'humor i frescor, va estar acompanyat per l'Alcalde de Paterna, Juan Antonio Sagredo i la Reina de les Festes, Laura Rodríguez.

Per part seua, el primer edil va agrair als festers i al poble de Paterna el seu _“treball per a poder gaudir amb il·lusió i ganes de les millors festes del món plenes d'història”._ En aquesta línia, Sagredo va destacar que _“tenim la sort de celebrar cada any aniversaris de federacions, penyes, confraries i comparses com el 50 aniversari de les nostres Festes de Moros i Cristians en aquest 2023, les més grans de tota la província de València”,_ continuant amb unes paraules de felicitació a la comparsa Alhama, fundadora d'aquesta commemoració.

Així mateix, la comparsa Zihara, al càrrec de la Capitania Mora, i la comparsa Vilaragut, al capdavant de la Capitania Cristiana, van ser les protagonistes de l'hissat de banderes, per a procedir posteriorment a la típica Entraeta amb la qual s'ha inaugurat el programa fester d'enguany.

Finalment, es va realitzar la Mascletà Manual Nocturna i una Cordà a càrrec de Interpenyes, on l'Alcalde i la regidora de Foc van participar i van compartir la passió de la pólvora amb la resta de tiradors.

Un any més, aquests actes van obrir la programació de Festes que estan protagonitzades pels icònics actes de foc de la ciutat, la música, les desfilades de Moros i Cristians, la fe i nombroses activitats de les es podran gaudir durant els pròxims dies de la segona quinzena del mes d'agost.